ไทยติด “โควิด” เพิ่ม 4 ราย กลับจากตปท. ยอดป่วยสะสม 3,236 คน ติดเชื้อในปท.ยังเป็นศูนย์!
ไทยติด “โควิด” เพิ่ม 4 ราย กลับจากตปท. ยอดป่วยสะสม 3,236 คน ติดเชื้อในปท.ยังเป็นศูนย์!
ไทยติด “โควิด” เพิ่ม 4 ราย กลับจากตปท. ยอดป่วยสะสม 3,236 คน ติดเชื้อในปท.ยังเป็นศูนย์!
16 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 16 ก.ค.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 4 ราย ซึ่งเป็นผู้ที่เดินทางกลับจากต่างประเทศและเข้าพักใน State Quarantine ส่วนในประเทศไม่พบผู้ติดเชื้อรายใหม่ต่อเนื่องตั้งแต่วันที่ 25 พ.ค.เป็นต้นมา ทำให้ขณะนี้จำนวนผู้ป่วยยืนยันสะสมล่าสุด เพิ่มขึ้นเป็น 3,236 ราย เป็นผู้ป่วยในประเทศ 2,444 ราย และผู้ป่วยใน State Quarantine จำนวน 299 ราย มีผู้หายป่วยเพิ่ม 3 ราย ผู้ป่วยรักษาหายแล้วรวม 3,095 ราย และยังมีผู้ป่วยรักษาตัวอยู่ในโรงพยาบาล 83 ราย ขณะที่ไม่มีผู้เสียชีวิตเพิ่ม ทำให้ยอดผู้เสียชีวิตสะสม ยังคงอยู่ที่ 58 ราย
ส่วนผู้ป่วยรายใหม่ 2 รายแรกเดินทางมาจากสหรัฐอาหรับเอมิเรตส์ เป็นชายไทยวัย 33 ปี อาชีพรับจ้าง และหญิงวัย 25 ปี อาชีพพนักงานนวด ถึงไทยในวันที่ 2 ก.ค. เข้าพักใน State Quarantine ที่ จ.ชลบุรี จากนั้นตรวจหาเชื้อในวันที่ 13 ก.ค.ผลตรวจพบว่าติดเชื้อโควิด-19 แต่ไม่มีอาการ
ส่วนรายที่ 3 เป็นชายวัย 27 ปี อาชีพนักศึกษา เดินทางกลับมาจากอียิปต์ ถึงไทยในวันที่ 8 ก.ค. เข้าพักใน State Quarantine จ.ชลบุรี มีประวัติสัมผัสใกล้ชิดผู้ติดเชื้อในอียิปต์ เข้ารับการตรวจหาเชื้อในวันที่ 11 ก.ค. พบว่าติดเชื้อโควิด-19 แต่ไม่แสดงอาการ
รายสุดท้ายเป็นหญิงวัย 51 ปี เดินทางจากสหรัฐอเมริกา ถึงไทยในวันที่ 11 ก.ค. เข้าพักใน State Quarantine โดยเริ่มมีอาการป่วยมาตั้งแต่วันที่ 10 ก.ค. คือ มีไข้ ปวดศรีษะ ไม่ได้กลิ่น และมีประวัติใกล้ชิดผู้ติดเชื้อที่สหรัฐฯ จากนั้นในวันที่ 15 ก.ค. จึงได้รับการตรวจพบว่าติดเชื้อโควิด-19